# Clara Barker

Clara Michelle Barker és una enginyera britànica i científica en el camp de la ciència de materials. Al 2017 va rebre el premi Points of Light del Regne Unit, per la seva feina de conscienciació i visibilització de la comunitat LGBT+.
Va realitzar la seva tesi doctoral en el camp de la ciència de materials, sobre recobriments mitjançant capes fines, a la Universitat Manchester Metropolitan. Després va fer una estada postdoctoral de 4 anys als Laboratoris Federals suïssos de Ciència de Materials i Tecnologia (EMPA) a Suïssa. Actualment és investigadora a la Universitat d'Oxford, on dirigeix el Centre de Superconductivitat Aplicada al Departament de Materials. És també membre del Grup Assessor sobre temes de LGBT+ de la universitat.
Barker és una dona transgènere i una defensora de la diversitat LGBT+ i de les dones en STEM (ciència, tecnologia, enginyeria, matemàtiques, per les seves sigles en anglès). Ha impartit xerrades i conferències en escoles d'Oxford, i també ha col·laborat amb l'ajuntament d'Oxford en campanyes i iniciatives contra l'assetjament homofòbic, bifòbic i transgènere. Al 2017, va ser ser la imatge d'una campanya pel dia de la visibilització transgènere. També va promoure la campanya "Out in Oxford", que posava en rellevància peces LGBT+ als museus d'Oxford. Ha donat nombroses xerrades sobre la visibilitat de LGBT+ i diversitat en STEM. Al desembre del 2018 va impartir una xerrada TEDx sobre la diversitat en institucions. Barker ha rebut diversos premis per la defensa i la visibilitat de la comunitat LGBT+. El 2017 va rebre el premi Points of Light per la seva tasca en aquest àmbit.

## Referències

* 1 2 «Dr Clara Barker recognised by Prime Minister for her LGBT+ voluntary work — Mathematical Physical and Life Sciences Division». www.mpls.ox.ac.uk. Arxivat de l'original el 22 de març 2019. [Consulta: 14 gener 2019].
* ↑ (tesi). Ph.D., 2012. Arxivat 2019-03-22 a Wayback Machine.
* ↑ «LGBT+ 101 | University of Oxford». www.ox.ac.uk. Arxivat de l'original el 22 de març 2019. [Consulta: 12 gener 2019].
* 1 2 «Dr Clara Barker» (en anglès britànic). TEDxLondon. Arxivat de l'original el 12 de gener 2019. [Consulta: 12 gener 2019].
* 1 2 «Clara Barker | TORCH». www.torch.ox.ac.uk. Arxivat de l'original el 12 gener 2019. [Consulta: 12 gener 2019].
* ↑ (en anglès) , 28-10-2018.
* 1 2 Whitfield, Francesca. «A cup of coffee with Dr Clara Barker: trans scientist, prominent LGBT+ campaigner and recipient of the Points of Light award» (en anglès britànic). The Oxford Student, 03-10-2018. [Consulta: 12 gener 2019].
* ↑ izzy256. «Session 29: Making it as a woman in STEM – a visit from Dr Clara Barker» (en anglès), 13-03-2018. Arxivat de l'original el 22 de març 2019. [Consulta: 12 gener 2019].
* ↑ «Dr Clara Barker recognised by Prime Minister for her LGBT+ voluntary work — Mathematical, Physical and Life Sciences Division». www.mpls.ox.ac.uk. Arxivat de l'original el 2022-07-05. [Consulta: 28 febrer 2021].
* 1 2 «Out in Oxford» (en anglès britànic). Points of Light, 05-10-2017. [Consulta: 12 gener 2019].
* ↑ «Out in Oxford | Gardens, Libraries & Museums». www.glam.ox.ac.uk. [Consulta: 12 gener 2019].
* ↑ «TEDxLondonWomen 2018» (en anglès britànic). TEDxLondon. Arxivat de l'original el 2021-01-20. [Consulta: 28 febrer 2021].